ΕΚΘΕΣΗ ΤΗΣ ΕΠΙΤΡΟΠΗΣ σχετικά με τις εργασίες των επιτροπών στη διάρκεια του 2001

ΕΚΘΕΣΗ ΤΗΣ ΕΠΙΤΡΟΠΗΣ

σχετικά με τις εργασίες των επιτροπών στη διάρκεια του 2001

1. ΠΡΟΚΑΤΑΡΚΤΙΚΕΣ ΠΑΡΑΤΗΡΗΣΕΙΣ

Η τελευταία έκθεση απεστάλη στο Ευρωπαϊκό Κοινοβούλιο και στο Συμβούλιο. Καθόσον η Ευρωπαϊκή Επιτροπή δεν έλαβε σχόλια ως προς τη διάρθρωση και το περιεχόμενο αυτής χρησιμοποιήθηκε παρόμοια διάρθρωση και για την έκθεση του 2001.

1.1 Η νομική φύση και ο στόχος των επιτροπών επιτροπολογίας

Οι επιτροπές "επιτροπολογίας" αποσκοπούν να βοηθήσουν στη διάθεση εκ μέρους την Ευρωπαϊκή Επιτροπή κατά την άσκηση των εκτελεστικών εκτέλεσης που ο νομοθέτης, δηλ. το Συμβούλιο και το Ευρωπαϊκό Κοινοβούλιο, τις έχουν παραχωρησει. Αντίθετα απο άλλα είδη επιτροπών ή ομάδες εμπειρογνωμόνων, οι επιτροπές "επιτροπολογίας" χαρακτηρίζονται από τρία ουσιώδη στοιχεία:

Πρώτον, δημιουργήθηκαν από το νομοθέτη (το Συμβούλιο και το Ευρωπαϊκό Κοινοβούλιο), σύμφωνα με τις "νομοθετικές διαδικασίες που εφαρμόζονται κατά της έκδοσης της "βασικής πράξης" δηλ. σε διαδικασία συνεργασίας ή διαβούλευσης και, μετά τη συνθήκη του Μάαστριχτ, σύμφωνα με τη διαδικασία συναπόφασης. Οι επιτροπές "επιτροπολογίας" έχουν κατ' αυτό τον τρόπο μια νομική βάση η οποία περιέχεται στη λεγόμενη "βασική πράξη".

Δεύτερον, η διάρθρωσή τους και ο τρόπος εργασίας τους , όσον αφορά διάφορες πτυχές, παρουσιάζουν ομοιομορφία. Ο εκπρόσωπος της Ευρωπαϊκής Επιτροπής προεδρεύει κάθε επιτροπής αποτελούμενης από εκπροσώπους των κρατών μελών. αυτοί είναι τα μόνα "μέλη" των επιτροπών. Οι επιτροπές παρεμβαίνουν στο πλαίσιο των διαδικασιών των προβλεπόμενων στη βασική νομοθετική πράξη, σύμφωνα με την απόφαση "επιτροπολογίας" του Συμβουλίου.

Σύμφωνα με το άρθρο 9 της απόφασης 1999/468/ΕΚ [1] του Συμβουλίου, η παλαιά απόφαση "επιτροπολογία" 87/373/ΕΟΚ της 13 Ιουλίου 1987 [2] καταργείται. Εφόσον όμως οι βασικές νομοθετικές πράξεις που έχουν καθιερώσει διαδικασίες επιτροπολογίας, σύμφωνα με την απόφαση 87/373/ΕΟΚ, δεν έχουν τροποποιηθεί, οι εν λόγω διαδικασίες εξακολουθούν να ισχύουν.

[1] ΕΕL 184 της 17.07.1999, σ. 23.

[2] ΕΕ L 197 της 18.07.1987, σ. 33.

Τρίτον, οι επιτροπές ασκούν τη γνωμοδοτική αρμοδιότητά τους σχετικά με τα σχέδια εκτελεστικών μέτρων που η Ευρωπαϊκή Επιτροπή καλείται να τους υποβάλει δυνάμει των διατάξεων της βασικής νομοθετικής πράξης και παρεμβαίνουν στο πλαίσιο της διαδικασίας διαβούλευσης, της διαδικασίας διαχείρισης ή της διαδικασίας ρύθμισης που προβλέπεται για το σκοπό αυτό.

Σύμφωνα με το άρθρο 2 της απόφασης 1999/468/ΕΚ του Συμβουλίου, η διαδικασία διαχείρισης θα έπρεπε να επιφυλάσσεται για τα μέτρα διαχείρισης όπως εκείνα σχετικά με την εφαρμογή της Κοινής Αγροτικής Πολιτικής και της Κοινής Αλιευτικής Πολιτικής ή εκείνα σχετικά με τη θέση σε εφαρμογή προγραμμάτων με σημαντική επίπτωση στον προϋπολογισμό (άρθρο 2 α). Η διαδικασία ρύθμισης προβλέπεται για τα μέτρα γενικής εμβέλειας που αποβλέπουν στην εφαρμογή ουσιαστικών στοιχείων μιας βασικής πράξης, συμπεριλαμβανομένων των μέτρων που αφορούν την προστασία της υγείας και της ασφάλειας των προσώπων, των ζώων ή των φυτών καθώς και την ενημέρωση των "τεχνικών" στοιχείων μιας βασικής πράξης (άρθρο 2 β). Η διαδικασία διαβούλευσης, εφαρμόζεται σε όλες τις άλλες περιπτώσεις εφόσον θεωρείται η πλέον κατάλληλη.

1.2 Θέση σε εφαρμογή της απόφασης 1999/468/ΕΚ

Με τη δήλωση αριθ. 2 σχετικά με τη θέση σε εφαρμογή της απόφασης 1999/468/ΕΚ του Συμβουλίου [3], το Συμβούλιο και η Ευρωπαϊκή Επιτροπή συμφώνησαν να προσαρμόσουν το συντομότερο δυνατό τις διατάξεις σχετικά με τις επιτροπές που επικουρούν την Ευρωπαϊκή Επιτροπή στην άσκηση των εκτελεστικών αρμοδιοτήτων της που προβλέπονται κατ' εφαρμογή της απόφασης 87/373/ΕΟΚ, έτσι ώστε να συμφωνούν αυτές με τις διατάξεις των άρθρα 3 έως 6 της απόφασης 1999/468/ΕΚ, σύμφωνα με τις κατάλληλες νομοθετικές διαδικασίες.

[3] ΕΕ C 203 της 17.07.1999, σ. 1.

Από την έναρξη ισχύος της απόφασης 1999/468/EK, οι διαδικασίες επιτροπών για ορισμένες βασικές πράξεις έχουν ενημερωθεί σε κάθε περίπτωση χωριστά. Για να ολοκληρωθεί η αναπροσαρμογή, στο τέλος του 2001 η Επιτροπή παρουσίασε δέσμη τεσσάρων χωριστών προτάσεων (τις λεγόμενες "προτάσεις ευθυγράμμισης") [4], που καλύπτουν πάνω από 300 βασικές πράξεις που προβλέπουν εκτελεστικές διαδικασίες . Οι τέσσερις προτάσεις κανονισμών του Συμβουλίου και του Ευρωπαϊκού Κοινοβουλίου αντιστοιχούν στις διάφορες νομοθετικές διαδικασίες (διαδικασία συγκατάθεσης, διαδικασία συναπόφασης και διαδικασία διαβούλευσης με σταθμισμένη πλειοψηφία και ομοφωνία). Αξίζει να σημειωθεί ότι οι προτάσεις δεν έχουν επιπτώσεις στις ουσιαστικές διατάξεις των τροποποιημένων νομοθετικών πράξεων. Ούτε έχουν επιπτώσεις στην ταυτότητα των επιτροπών που προβλέπεται από τις βασικές νομικές πράξεις, ή στην τροποποίηση των διαδικασιών διασφάλισης, οι οποίες τηρούνται σε κάθε περίπτωση χωριστά.

[4] COM(2001) 789 τελικό προτάσεων , που εκδόθηκε στις 27.12.2001.

Οι "προτάσεις ευθυγράμμισης" ευρίσκονται αυτήν την περίοδο υπό εξέταση στο Συμβούλιο και το Ευρωπαϊκό Κοινοβούλιο κατά την ταχεία διαδικασία (μία μόνη ανάγνωση). Σκοπός είναι να εγκριθούν οι "προτάσεις ευθυγράμμισης" μέχρι το τέλος του 2002. Δεδομένου ότι λαμβάνουν τη μορφή κανονισμών, θα τεθούν σε ισχύ άμεσα χωρίς να υπάρχει ανάγκη μεταφοράς από τα κράτη μέλη.

Ως σημαντικό νέο στοιχείο, το άρθρο 7 της απόφασης 1999/468/EK, και οι δηλώσεις του Συμβουλίου και της Επιτροπής σχετικά με εκείνη την διάταξη (κυρίως οι δηλώσεις αριθ. 4 και 5), καθιέρωσαν μέτρα με σκοπό να βελτιώσουν τη διαφάνεια της εργασίας των επιτροπών επιτροπολογίας.

Από αυτή την άποψη, η δημοσίευση αυτής της ετήσιας έκθεσης σχετικά με την εργασία των επιτροπών, όπως προβλέπεται στο άρθρο 7 παράγραφος (4), καθεαυτή βοηθει την ενημέρωση διαφώτιση σχετικά με τις δραστηριότητες της Επιτροπής από άποψη άσκησης της εξουσίας της προς εφαρμογή των διατάξεων.

Επίσης, σύμφωνα με το άρθρο 7 παράγραφος (4), η Επιτροπή έχει δημοσιεύσει κατάλογο όλων των επιτροπών που την επικουρούν στην άσκηση της εξουσίας της προς εφαρμογή των διατάξεων. [5] Αυτός ο κατάλογος θα ενημερωθεί και θα δημοσιευθεί πάλι κατά τη διάρκεια του 2003. Ένας ενημερωμένος κατάλογος των επιτροπών που επικουρούν την Ευρωπαϊκή Επιτροπή μπορεί να βρεθεί στο παράρτημα του Γενικού Προϋπολογισμού της Ευρωπαϊκής Ένωσης για το δημοσιονομικό έτος 2002 (2002/50/EK, ΕΚΑΧ, ΕΥΡΑΤΟΜ). [6]

[5] ΕΕ C 225, 08.08.2000, σελ. 2.

[6] ΕΕ L 029, 31.01.2002, σελ. 1.

Στις 31 Ιανουαρίου 2001, σύμφωνα με την 1η παράγραφο του άρθρου 7, η Ευρωπαϊκή Επιτροπή εξέδωσε τον πρότυπο εσωτερικό κανονισμό [7], βάσει του οποίου οι υφιστάμενες ή νεοσυσταθείσες επιτροπές ψηφίζουν τον εσωτερικό τους κανονισμό. Η Επιτροπή σκοπεύει να εκδόσει μια ενημερωμένη έκδοση του τυποποιημένου Εσωτερικού Κανονισμού μέχρι το τέλος του 2002 και να τον εναρμονίσει με τους νέους κανόνες για την πρόσβαση στα έγγραφα (βλ. κατωτέρω). Μέχρι το τέλος του 2001, 88 επιτροπές από ένα σύνολο 247 επιτροπών (που αντιπροσωπεύουν σχεδόν 40%) είχαν θεσπίσει εσωτερικό Κανονισμό βασισμένο στο τυποποιημένο κείμενο που ισχύει. Τέλος, εκτός από την παρούσα ετήσια έκθεση σχετικά με τις εργασίες των επιτροπών, το άρθρο 7, παράγραφος 5, της απόφασης 1999/468/ΕΚ προβλέπει ότι η Ευρωπαϊκή Επιτροπή θα δημοσιεύσει μητρώο προσιτό στο κοινό, που να περιέχει κυρίως τα στοιχεια όλων των εγγράφων που διαβιβάζονται στο Ευρωπαϊκό Κοινοβούλιο. Σκοπός είναι να τεθεί αυτός ο κατάλογος σε λειτουργία μέχρι τις αρχές του 2003. Σύμφωνα με τη δήλωσή του (ΑΡΙΘ. 5) σχετικά με την απόφαση 1999/468/EK του Συμβουλίου, η Επιτροπή σκοπεύει, ως πρόσθετο μέτρο διαφάνειας να διευρύνει το πεδίο του μητρώου με την προσθήκη ενός χώρου απόθεσης, καθιστώντας τα έγγραφα που ανακοινώνονται στο Ευρωπαϊκό Κοινοβούλιο διαθέσιμα στο κοινό, στο πλαίσιο του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου σχετικά με το δικαίωμα πρόσβασης στα έγγραφα των κοινοτικών οργάνων [8] ο οποίος τέθηκε σε ισχύ στις 3.12.2001 [9]. Αυτός ο χώρος απόθεσης εγγράφων θα καταστεί διαθέσιμος στη διάρκεια του2003.

[7] ΕΕ C 38 της 06.02.2001, σ. 3. Κατόπιν ορισμένων τροπολογιών που πρέπει να εγκριθούν από την Ευρωπαϊκή Επιτροπή και μιας γλωσσικής αναθεώρησης, ο εσωτερικός πρότυπος κανονισμός θα αποτελέσει αντικείμενο νέας δημοσίευσης στην Επίσημη Εφημερίδα.

[8] ΕΕ L 145 της 31.05.2001, σ. 43.

[9] Η επόμενη έκθεση θα περιλαμβάνει αξιολόγηση αντίκτυπου του κανονισμού αριθ. 1049/2001, που εκδόθηκε στη διάρκεια του 2001.

1.3 Το "δικαίωμα ελέγχου" του Ευρωπαϊκού Κοινοβουλίου

Η Ευρωπαϊκή Επιτροπή έχει την υποχρέωση να πληροφορεί το Ευρωπαϊκό Κοινοβούλιο σχετικά με τις εργασίες των επιτροπών και να του διαβιβάζει όλα τα σχέδια εκτελεστικών μέτρων δυνάμει μιας βασικής πράξης που εγκρίνεται σήμερα με τη διαδικασία την προβλεπόμενη στο άρθρο 251 της συνθήκης, έτσι ώστε το Ευρωπαϊκό Κοινοβούλιο να μπορεί να ασκεί το "δικαίωμα ελέγχου" το οποίο του αναγνωρίζεται από το άρθρο 8 της απόφασης 1999/468/ΕΚ.

Το Ευρωπαϊκό Κοινοβούλιο και η Ευρωπαϊκή Επιτροπή συνήψαν το Φεβρουάριο του 2000 "συμφωνία σχετικά με τις λεπτομέρειες εφαρμογής της απόφασης του Συμβουλίου της 28.06.1999", η οποία αποβλέπει στη συγκεκριμένη ρύθμιση των λεπτομερειών εκπλήρωσης των υποχρεώσεων που επιβάλλονται στην Ευρωπαϊκή Επιτροπή [10].

[10] ΕΕ L 256 της 10.10.2000, σ. 19. Η συμφωνία ακύρωσε ορισμένες προηγούμενες συμφωνίες: τη συμφωνία Plumb/Delors de 1988, τη συμφωνία Samland/Williamson του 1996 και το "modus vivendi" του 1994.

Η συμφωνία προβλέπει τη διαβίβαση των εγγράφων με ηλεκτρονικά μέσα. Στη διάρκεια του έτους η ενέργεια αυτή πραγματοποιείται προοδευτικά. Τα έγγραφα των διαφόρων υπηρεσιών της Ευρωπαϊκής Επιτροπής διαβιβάζονται πρώτα στη Γενική Γραμματεία η οποία τα αποστέλλει αμέσως είτε δια της ηλεκτρονικής οδού είτε μέσω του δικτύου CIRCA, σε μια κεντρική υπηρεσία του Ευρωπαϊκού Κοινοβουλίου. Ταυτόχρονα με την αύξηση του ποσοστού ηλεκτρονικών διαβιβάσεων, οι "παραδοσιακές" διαβιβάσεις υπό μορφή χαρτιού έχουν μειωθεί. Στο εξής όλες ουσιαστικά οι διαβιβάσεις εγγράφων γίνονται ηλεκτρονικά.

Εκτός από την περίπτωση επείγοντος, η συμφωνία προβλέπει προθεσμία ενός μηνός από τη λήψη ενός "οριστικού" σχεδίου εκτελεστικού μέτρου [11], έτσι ώστε να εκδώσει το Ευρωπαϊκό Κοινοβούλιο, σύμφωνα με το άρθρο 8 της απόφασης 1999/468/ΕΚ του Συμβουλίου, ενδεχομένως, ψήφισμα (την ολομέλεια), εάν κρίνει ότι το σχέδιο υπέρβαινα τις εκτελεστικες αρμοδιότητες που προβλέπονται στη βασική πράξη [12].

[11] Τα σχέδια αποστέλλονται πρώτον πριν από τη συνεδρίαση μιας επιτροπής και στη συνέχεια μια δεύτερη φορά μετά από αυτή τη συνεδρίαση, εφόσον έχουν πραγματοποιηθεί ουσιαστικές τροποποιήσεις στο σχέδιο μέτρου.

[12] Η ίδια η βασική πράξη πρέπει να έχει εγκριθεί κατά τη διαδικασία συναπόφασης (άρθρο 251 της συνθήκης) μεταξύ του Συμβουλίου και του Ευρωπαϊκού Κοινοβουλίου.

Η διμερής συμφωνία του Φεβρουαρίου του 2000 εφαρμόστηκε με μια περαιτέρω διοικητική συμφωνία της Γενικής Γραμματείας του Ευρωπαϊκού Κοινοβουλίου και της Επιτροπής, της 14ης Δεκεμβρίου 2001. Αυτή η διοικητική συμφωνία προορίζεται να εξασφαλίσει μια εναρμονισμένη προσέγγιση από τις υπηρεσίες της Επιτροπής, έτσι ώστε όλες οι υποχρεώσεις της Επιτροπής στο πλαίσιο της διμερούς συμφωνίας του Φεβρουαρίου του 2000 να εκπληρώνονται κατάλληλα. Ειδικότερα, θεσπίδει ελάχιστις ? ? ? όσον αφορά τους τύπους εγγράφων και τη δομή τους. Αξίζει να σημειωθεί ότι στη διάρκεια του 2001 δεν υπήρξε καμία περίπτωση όπου το Ευρωπαϊκό Κοινοβούλιο αισθάνθηκε την ανάγκη να εκδώσει ψήφισμα βασισμένο στο άρθρο 8 της απόφασης 1999/468/EK του Συμβουλίου.

1.4 στο Συμβούλιο

Δέκα περιπτώσεις στο Συμβούλιο σημειώθηκαν το 2001. Σύμφωνα με την απόφαση 1999/468/EK του Συμβουλίου, τα σχέδια μέτρων πρέπει να παραπεμφθούν στο Συμβούλιο εφόσον η Επιτροπή δεν επιτύχει την απαραίτητη πλειοψηφία στα πλαίσια της διαδικασίας διαχείρισης ή ρύθμισης. Οι αφορούσαν διαφόρους τομείς πολιτικής. Δύο περιπτώσεις αφορούσαν την Επιχειρηματική Πολιτική (βλ. παράρτημα, σημείο 1), δύο περιπτώσεις τη Γεωργία (παράρτημα, σημείο 3), μία περίπτωση την Πολιτική Μεταφορών (παράρτημα, σημείο 4) και πέντε περιπτώσεις την Υγεία και Προστασία των Καταναλωτών (παράρτημα, σημείο 13).

Όπως το 2000, το μικρό ποσοστό (κάτω από 1%) έναντι του συνολικού αριθμού πράξεων που εγκρίθηκαν από την Επιτροπή (κατά τη διαδικασία διαχείρισης ή ρύθμισης) δείχνει ότι η εργασία των επιτροπών επιτυγχάνει υψηλό βαθμό συναίνεσης και ότι οι προτάσεις των εκπροσώπων της Επιτροπής εγκρίνονται συνήθως από τις επιτροπές.

1.5 Άλλα ζητήματα

"Στον τομέα των αγορών κινητών αξιών, τα ευρωπαϊκά όργανα συμφώνησαν σε γενικές γραμμές να επιτρέψουν τη συχνότερη χρήση των διαδικασιών επιτροπολογίας. Αυτή η συμφωνία είναι βασισμένη στις συστάσεις που περιέχονται στην τελική έκθεση της Επιτροπής των Σοφών (υπό την προεδρία του κ.Alexandre Lamfalussy) του Φεβρουαρίου του 2001. Το Ευρωπαϊκό Συμβούλιο επικύρωσε αυτές τις συστάσεις στο ψήφισμά του σχετικά με την αποτελεσματικότερη ρύθμιση περί αγορών κινητών αξιών στην Ευρωπαϊκή Ένωση τον Μάρτιο του 2001 κατά διάσκεψη κορυφής της Στοκχόλμης. Το Ευρωπαϊκό Κοινοβούλιο ενέκρινε επίσης αυτές τις συστάσεις στο ψήφισμά του σχετικά με την εφαρμογή της νομοθεσίας περί οικονομικών υπηρεσιών τον Φεβρουαρίου του 2002 λαμβάνοντας υπόψη μια επίσημη δήλωση στην οποία προέβη ο Πρόεδρος Prodi στο Ευρωπαϊκό Κοινοβούλιο την ίδια ημέρα. Μια συχνότερη χρήση των διαδικασιών επιτροπολογίας πρέπει να διευκολυνθεί με δύο τρόπους: πρώτον, μια νέα ευρωπαϊκή επιτροπή τίτλων (ΕSC) θεσπίστηκε με απόφαση της Επιτροπής τον Ιούνιο του 2001. η ΕSC αποτελείται από τους εκπροσώπους υψηλού επιπέδου των αρμόδιων εθνικών υπουργείων και πρέπει θα λειτουργεί στο μέλλον με την ονομασία ρυθμιστική επιτροπή στα πλαίσια της επιτροπολογίας [13].Στη διάρκεια του 2001, ενέργησε μόνον υπό τη συμβουλευτική ιδιότητά της δεδομένου ότι δεν έχει περιβληθεί εξουσίες επιτροπολογίας [14]. Δεύτερον, η Επιτροπή πρέπει να λάβει τεχνικές συμβουλές στη φάση της προετοιμασίας του σχεδίου εφαρμογής των μέτρων.γι' αυτό τον σκοπό, η Επιτροπή συνέστησε επίσης την επιτροπή ρυθμιστών ευρωπαϊκών κινητών αξιών (CESR) [15].

[13] Απόφαση της Επιτροπής 2001/528/EK της 6ης Ιουνίου 2001, ΕΕ L, 13.07.2001, σελ. 45

[14] Αυτό θα πραγματοποιηθεί με την τελική θέσπιση της τομεακής νομοθεσίας, βλ. επόμενη παράγραφο.

[15] Απόφαση της Επιτροπής 2001/527/EK της 6ης Ιουνίου 2001, ΕΕ L 191, 13.07.01, σελ..43

Κατά τη διάρκεια του 2001, η Επιτροπή ενέκρινε δύο τομεακές προτάσεις σχετικά με τις οικονομικές υπηρεσίες: η πρόταση οδηγίας του Ευρωπαϊκού Κοινοβουλίου και του Συμβουλίου σχετικά με το φυλλάδιο που δημοσιεύεται όταν προσφέρονται τίτλοι στο κοινό ή γίνονται στις εμπορικές συναλλαγές (οδηγία φυλλαδίων) [16] και την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τη και το χειρισμό αγοράς (οδηγία για ? ? ? ?κατάχρησης αγοράς). [17] Και στις δύο προτάσεις, η αναφορά γίνεται στην ευρωπαϊκή επιτροπή που εφόσον λειτουργεί κατά τη ρυθμιστική διαδικασία.

[16] COM(2001) 280 τελικό, που εκδόθηκε στις 30.05.2001, ΕΕ C 240 Ε, 28.08.2001, σελ. 272 βλ. επίσης τροποποιημένη πρόταση COM(2002) 460 τελικό που εκδόθηκε στις 09.08.2002.

[17] COM(2001) 281τελικό, που εκδόθηκε στις 30.05.2001, ΕΕ C 240 ε, 28.08.2001, σελ. 265 βλ. επίσης κοινή θέση του Συμβουλίου που εκδόθηκε στις 19.07.2001, ΕΕ C 228 ε, σελ. 19.

Όσον αφορά μια συντονισμένη στρατηγική για να απλουστευθεί το ρυθμιστικό περιβάλλον, στην "προσωρινη έκθεση για το Ευρωπαϊκό Συμβούλιο της Στοκχόλμης" [18], η Ευρωπαϊκή Επιτροπή ανέφερε τη δυνατότητα να κάνει επιπλέον χρήση μιας μεταβίβασης εκτελεστικών αρμοδιοτήτων τις οποίες της αναγνωρίζει ο νομοθέτης στο σημερινό νομικό πλαίσιο, όπως ορίζεται από το άρθρο 202 της συνθήκης.

[18] COM(2001) 130 τελικό, σ. 9.

Στο Λευκό Βιβλίο για τη διακυβέρνηση, [19] η Ευρωπαϊκή Επιτροπή προτείνει να επανεξετάζονται οι συνθήκες υπό τις οποίες εγκρίνει τα εκτελεστικά μέτρα και η αναγκαιότητα διατήρησης των υφισταμένων επιτροπών, συγκεκριμένα των διαχειριστικών επιτροπών και των ρυθμιστικών επιτροπών [20]. Εξάλλου, η Ευρωπαϊκή Επιτροπή ανήγγειλε την πρόθεσήτης να προωθήσει πρωτοβουλίες με σκοπό την τροποποίηση του άρθρου 202 της συνθήκης, έτσι ώστε να τεθούν σε ίση βάση το Συμβούλιο και το Ευρωπαϊκό Κοινοβούλιο "κατά τον έλεγχο του τρόπου με τον οποίο η Ευρωπαϊκή Επιτροπή ασκεί τα εκτελεστικά της καθήκοντα" [21].

[19] COM(2001) 428 τελικό.

[20] Βλ. Λευκό Βιβλίο, σ. 36.

[21] Ομοίως.

Σε μια συμβουλευτική ανακοίνωση που υποβλήθηκε στο Ευρωπαϊκό Συμβούλιο του Λάακεν [22], με σκοπό τη διαβούλευση με το Ευρωπαϊκό Κοινοβούλιο, το Συμβούλιο και τα κράτη μέλη, και στο τελικό πρόγραμμα δράσης για την απλούστευση και τη βελτίωση του ρυθμιστικού περιβάλλοντος, που εκδόθηκε τον Ιούνιο του 2002 [23], η Επιτροπή υπογράμμισε την ανάγκη για μια "αναθεώρηση των υπαρχουσών διαδικασιών επιτροπολογίας και των ρυθμίσεων με τις οποίες ο νομοθέτης ρυθμίζει τα εκτελεστικά όργανα". Οι συγκεκριμένες προτάσεις της Επιτροπής για την αναδιοργάνωση του πλαισίου της επιτροπολογίας χωρίς αλλαγή της Συνθήκης θα υποβληθούν πριν από το τέλος του 2002.

[22] COM(2001) 726 τελικό, που εκδόθηκε στις 05.12.2001.

[23] COM(2002) 278 τελικό, που εκδόθηκε στις 05.06.2002.

Οι προετοιμασίες για τη διεύρυνση της Ευρωπαϊκής Ένωσης περιλαμβάνουν τη συμμετοχή εκπροσώπων των υποψηφίων χωρών ως παρατηρητών στις επιτροπές επιτροπολογίας σε κάθε περίπτωση χωριστά. Αυτή η συμμετοχή οργανώνεται βάσει της "ανακοίνωσης της Επιτροπής στο Συμβούλιο σχετικά με τη συμμετοχή των χωρών υποψηφίων στα προγράμματα, στους οργανισμούς και τις επιτροπές της Κοινότητας" [24]. Η γενική προσέγγιση προορίζεται να δημιουργήσει ένα συνεπές πλαίσιο και να απλοποιήσει τους όρους για τη συμμετοχή από τις χώρες υποψηφίων στα κοινοτικά μέτρα για να προετοιμαστούν για την προσχώρηση. Οι υποψήφιες χώρες αναμένεται να συμμετέχουν υπό συγκεκριμένους όρους, δηλαδή στις επιτροπές επιτροπολογίας τις αρμόδιες για τον έλεγχο των κοινοτικών προγραμμάτων στα οποία οι υποψήφιες χώρες συμβάλλουν ήδη ως ένα ορισμένο βαθμό και στις επιτροπές έξω από το πλαίσιο των κοινοτικών προγραμμάτων - εκτός των οποίων οι επιτροπές ασκούν τον επίσημο ρόλο τους με την έκδοση γνωμών - σε περιπτώσεις που οι εν λόγω υποψήφιες χώρες εφαρμόζουν ήδη πλήρως ή μερικώς το κοινοτικό κεκτημένο. Οι υποψήφιες χώρες αντιπροσωπεύονται σε 40 περίπου επιτροπές από ένα σύνολο 247.

[24] COM(1999) 710 τελικό, που εκδόθηκε στις 20.12.1999.

"Με βάση τη συμμετοχή των υποψηφίων χωρών στις επιτροπές επιτροπολογίας στα πλαίσια της προενταξιακής στρατηγικής και με σκοπό να ενισχυθεί η βαθμιαία ένταξη των συνδεδεμένων κρατών στις κοινοτικές δομές, προβλέπεται ότι πρέπει να δοθεί σ' αυτά τα κράτη, μετά από την υπογραφή της συνθήκης προσχώρησης τον Απρίλιο του 2003 [25], η δυνατότητα να συμμετέχουν περαιτέρω, οπουδήποτε είναι δυνατόν, νόμιμα, ως παρατηρητές σε όλες τις επιτροπές που συνίστανται κατά τη διαδικασία επιτροπολογίας και σε όλες τις άλλες επιτροπές. Προκειμένου να διευκολυνθεί η χρηματοδότηση των δαπανών μιας αποτελεσματικής συμμετοχής, η Επιτροπή πρότεινε στο έγγραφο στρατηγικής της του Οκτωβρίου του 2002 ότι κάθε συνδεδεμένο κράτος θα μπορούσε, εάν επιθυμεί, να διατηρήσει τα κατάλληλα ποσά στο φάκελο του εθνικού προγράμματος προένταξής του".

[25] ΠΡΟΣ ΤΗ ΔΙΕΥΡΥΜΕΝΗ ΕΝΩΣΗ, έγγραφο στρατηγικής και έκθεση της Ευρωπαϊκής Επιτροπής σχετικά με την πρόοδο της κάθε υποψήφιας χώρας προς την προσχώρηση (9.10.2002), COM(2002) 700 τελικό, βλ. σημείο 3.3 (σελ. 25).

2. ΟΡΙΖΟΝΤΙΑ ΕΠΙΣΚΟΠΗΣΗ ΔΡΑΣΤΗΡΙΟΤΗΤΩΝ

2.1 Αριθμός επιτροπών και είδη διαδικασιών

Για την αξιολόγηση του συνόλου των δραστηριοτήτων των επιτροπών, αρμόζει πρώτον να παρασχεθεί μια σύνοψη του αριθμού των επιτροπών "επιτροπολογία" που υφίστανται σε μια συγκεκριμένη ημερομηνία. Προς το σκοπό αυτό είναι σημαντικό να γίνει διάκριση, σε σχέση με αυτό το είδος επιτροπών, μεταξύ των "συμβουλευτικών επιτροπών" και των "ομάδων εμπειρογνωμόνων" που συνιστώνται από την ίδια την Ευρωπαϊκή Επιτροπή διότι αφορούν μάλλον την προετοιμασία και τη θέση σε εφαρμογή των πολιτικών παρά την εκτέλεση των νομοθετικών αποφάσεων. Αυτές οι επιτροπές ή ομάδες δεν αποτελούν αντικείμενο της παρούσας έκθεσης. Ο αριθμός των επιτροπών επιτροπολογίας υπολογίσθηκε ανά τομέα δραστηριότητας, βάσει του καταλόγου επιτροπών που δημοσιεύθηκε στην Επίσημη Εφημερίδα [26] (πίνακας I). Τα μεγέθη αναφέρονται στην ημερομηνία της 31.12.2000. Μετά την ημερομηνία αυτή δημιουργήθηκαν νέες επιτροπές ή καταργήθηκαν υφιστάμενες επιτροπές.

[26] Αναφορά - βλ. σημ. 5.

ΠΙΝΑΚΑΣ I - Συνολικοσ αριθμοσ επιτροπων

>ΘΕΣΗ ΠIΝΑΚΑ>

Τα αναφερόμενα μεγέθη δείχνουν τα κέντρα δραστηριοτήτων επιτροπολογίας στους διαφόρους τομείς. Η ΓΔ Περιβάλλον, η ΓΔ Επιχειρήσεις, η ΓΔ Γεωργία, η ΓΔ Μεταφορές και Ενέργεια και η ΓΔ Υγεία και Προστασία των Καταναλωτών διαθέτουν υψηλό αριθμό επιτροπών (τουλάχιστον 20 περίπου η κάθε μία). Με 135 σε ένα σύνολο 247 επιτροπών, αυτοί οι τομείς διαθέτουν πάνω από το ήμισυ του συνόλου των επιτροπών. Εντούτοις, οι προσπάθειες της Επιτροπής να περιορίσει την αύξηση του αριθμού επιτροπών έχουν ανταμειφθεί, δεδομένου ότι στο τέλος του 2001 υπήρξαν ελαφρώς λιγότερες επιτροπές (247) απ'ό,τι κατά το προηγούμενο έτος (254).

Οι γενικοί αριθμοί μπορούν να κατανεμηθούν ανά τύπο διαδικασίας (διαδικασία διαβούλευσης, διαχείρισης, ρύθμισης και διασφάλισης - βλέπε πίνακα ΙΙ). Οι διάφορες παραλλαγές σύμφωνα με τις διαδικασίες επιτροπολογίας του 1987 (IIa και IIb, IIIa και IIIb) είναι ταξινομημένες μαζί όπως προβλέπεται στη δήλωση αριθ. 2 σχετικά με την εφαρμογή της απόφασης 1999/468/EK του Συμβουλίου [27]. Ο συνολικός αριθμός περιλαμβάνει επίσης το σύνολο των αντίστοιχων λειτουργιών, είτε πρόκειται για διαδικασίες σύμφωνες με την απόφαση "επιτροπολογία" του 1987 είτε για διαδικασίες που απορρέουν από τη νέα απόφαση "επιτροπολογία" του 1999. Καθόσον ορισμένες επιτροπές είναι επιφορτισμένες με συνδυασμένα καθήκοντα (δηλ. περισσότερες της μιας διαφορετικές διαδικασίες, τύπου I έως III, και διαδικασία διασφάλισης) αυτές διακρίνονται από άλλες επιτροπές για να διατηρήσουν μια εικόνα πιστή στις εφαρμοστέες διαδικασίες.

[27] ΕΕ C 203, 17.07.1999, σελ. 1.

ΠΙΝΑΚΑΣ II - Αριθμοσ επιτροπων ανα διαδικασια (2001)

>ΘΕΣΗ ΠIΝΑΚΑ>

* Συμπεριλαμβανομένων, αντίστοιχα, των, διαδικασιών I, II και III σύμφωνα με την απόφαση του Συμβουλίου 87/373/EΚ

Ο πίνακας II δείχνει την κατανομή των τύπων διαδικασίας. Τα γενικά μεγέθη δείχνουν ότι η σχετική πλειονότητα των επιτροπών (106 από 247) αποτελείται από επιτροπές που ενεργούν αποκλειστικά κατά τη διαδικασία ρύθμισης, ακολουθούμενη από ένα μικρότερο αριθμό επιτροπών που ενεργούν αποκλειστικά κατά τη διαδικασία διαχείρισης. Η οριζόντια κατανομή, ανά τομέα, είναι αρκετά ισορροπημένη με ορισμένες εξαιρέσεις, συγκεκριμένα τις ΓΔ Περιβάλλον, Μεταφορές και Ενέργεια (με μεγάλο αριθμό επιτροπών που ενεργούν αποκλειστικά κατά τη διαδικασία ρύθμισης) και τη ΓΔ Γεωργία (με μεγάλο αριθμό επιτροπών που ενεργούν αποκλειστικά κατά τη διαδικασία διαχείρισης).

2.2 Αριθμός (και ημέρες) συνεδριάσεων

Ο αριθμός των επιτροπών δεν είναι ο μόνος δείκτης για την αξιολόγηση του εάν διεξάγεται μεγάλη δραστηριότητα στο επίπεδο της επιτροπολογίας. Ο αριθμός των συνεδριάσεων που διεξάχθηκαν κατά το 2001 δείχνει την ένταση εργασίας των επιτροπών (πίνακας III).

ΠΙΝΑΚΑΣ III - Αριθμοσ συνεδριασεων

>ΘΕΣΗ ΠIΝΑΚΑ>

Ο πλέον αυξημένος αριθμός ανήκει στη ΓΔ Γεωργία (με 365 συνεδριάσεις), πράγμα το οποίο εξηγείται από τη διαχείριση των διαφόρων γεωργικών αγορών η οποία απαιτεί συχνές συνεδριάσεις. Ακολουθείται από τη ΓΔ Δημοσιονομική και Τελωνειακή Ένωση (με 116 συνεδριάσεις), της οποίας τα τελωνειακά θέματα που έχουν σχέση με τις ανταλλαγές με τις τρίτες χώρες καλύπτουν το μεγαλύτερο μέρος της δραστηριότητας, και τη ΓΔ Υγεία και Προστασία των Καταναλωτών (με 122 συνεδριάσεις), αρμόδια μεταξύ άλλων για την ασφάλεια των τροφίμων.

Ένας επιπλέον δείκτης, ο οποίος παρέχει σύνοψη της χορήγησης των πόρων προϋπολογισμού είναι ο αριθμός ημερών που καλύπτουν οι συνεδριάσεις (πίνακας IV). Οι συνεδριάσεις διαρκούν συνήθως μισή ημέρα, πράγμα το οποίο εξηγεί τα δεκαδικά μεγέθη.

ΠΙΝΑΚΑΣ IV - Αριθμος ημερων

>ΘΕΣΗ ΠIΝΑΚΑ>

Οι αριθμοί του πίνακα IV αντιστοιχούν γενικά σε εκείνους του προηγούμενου πίνακα: ένας αυξημένος αριθμός συνεδριάσεων παράγει αυξημένο αριθμό ημερών συνεδρίασης. Αυτό δείχνει ότι οι συνεδριάσεις δεν υπερβαίνουν συνήθως τη μία ημέρα ή τις δύο μισές ημέρες, κατανεμημένες σε δύο διαδοχικές ημέρες.

2.3 Αριθμός διαβουλεύσεων

Ένας σημαντικός δείκτης της έντασης των δραστηριοτήτων είναι ο αριθμός διαβουλεύσεων που έχουν εγγραφεί στην ημερήσια διάταξη μιας επιτροπής από τις υπηρεσίες της Ευρωπαϊκής Επιτροπής. Αυτά τα μεγέθη θεωρείται ότι αντιπροσωπεύουν κάθε είδους θέματα: επίσημες γνώμες, προπαρασκευαστικές ανταλλαγές απόψεων πριν από μια επίσημη γνωμοδότηση, απλές ανακοινώσεις του προέδρου της επιτροπής (ή μιας αντιπροσωπείας), κλπ. (πίνακας V). Ο συνολικός αριθμός αυτών των διαβουλεύσεων το 2001 ανερχόταν σε 5.613, έναντι 4.561 το 2000.

ΠΙΝΑΚΑΣ V - Αριθμοσ διαβουλευσεων

>ΘΕΣΗ ΠIΝΑΚΑ>

Ο μεγάλος αριθμός διαβουλεύσεων σε ορισμένους τομείς πολιτικής - στη Γεωργία (1984), Υγεία και Προστασία των Καταναλωτών (1138) και Δημοσιονομική και Τελωνειακή Ένωση (562) - μαρτυρεί ακόμη μια φορά την ένταση της εργασίας που ανατέθηκε στην Επιτροπή μέσω των διαδικασιών επιτροπολογίας σ' αυτούς τους τομείς.

3. ΠΑΡΟΥΣΙΑΣΗ ΤΩΝ ΔΡΑΣΤΗΡΙΟΤΗΤΩΝ ΑΝΑ ΤΟΜΕΑΚΗ ΠΟΛΙΤΙΚΗ

Μια τομεακή άποψη των δραστηριοτήτων των επιτροπών θα έπρεπε να περιλαμβάνει τις γνώμες που εξέδωσε το σύνολο των επιτροπών σε έναν τομέα. Οι γνώμες μπορούν αν είναι διαφορετικής φύσης: σχέδια κανονιστικών πράξεων, (οδηγιών, κανονισμών), αποφάσεις που αποβλέπουν στη ρύθμιση μιας ειδικής νομικής κατάστασης (επιμέρους) ή στην έγκριση οικονομικών σχεδίων στο πλαίσιο των πολλών κοινοτικών προγραμμάτων ή ακόμη απλές λήψεις θέσης (πράγμα το οποίο εξηγεί το λόγο για τον οποίο το άθροισμα των ευνοϊκών γνωμών, μπορεί να είναι, σε έναν συγκεκριμένο τομέα, μεγαλύτερο από τον αριθμό των πράξεων που εκδόθηκαν).

Στην περίπτωση ευνοϊκής γνώμης, ο κανόνας είναι ότι η Ευρωπαϊκή Επιτροπή εγκρίνει αυτά τα μέτρα εκτέλεσης (τις πράξεις που εγκρίνονται). στο πλαίσιο μιας διαδικασίας διαχείρισης μπορεί να το πράξει επίσης σε περίπτωση απουσίας γνώμης. Μόνο σε περίπτωση δυσμενούς γνώμης η απόφαση παραπέμπεται στο Συμβούλιο το οποίο ενεργεί ως "δεύτερος βαθμός δικαιοδοσίας" και το οποίο στην περίπτωση αυτή ανακτά την αρμοδιότητα να αποφασίζει (περιπτώσεις προσφυγής στο Συμβούλιο). στο πλαίσιο της ρυθμιστικής διαδικασίας, γίνεται επίσης προσφυγή στο Συμβούλιο σε περίπτωση απουσίας γνώμης..

Μια απόκλιση ενδέχεται να υπάρχει μεταξύ του αθροίσματος των ευνοϊκών γνωμών που εκδόθηκαν από τις επιτροπές και των πράξεων που εγκρίθηκαν από την Ευρωπαϊκή Επιτροπή σε ένα δεδομένο τομέα, εφόσον οι γνώμες εκδόθηκαν στη διάρκεια του 2001 ενώ οι πράξεις εγκρίθηκαν το επόμενο έτος.

Σε παράρτημα περιλαμβάνονται, ανά τομέα (σύμφωνα με την κατανομή του κεφαλαίου 2.), τα διάφορα αποτελέσματα.

ΠΑΡΑΡΤΗΜΑ

Το παράρτημα αυτό προτείνει μια συνοπτική ανάλυση, ανά τομέα, της «επιτροπολογίας» στη διάρκεια του 2001. Κάτω από τον τίτλο "πράξεις που εγκρίθηκαν" περιλαμβάνεται το σύνολο των πράξεων που εγκρίθηκαν από την Ευρωπαϊκή Επιτροπή, οποιαδήποτε και αν είναι η φύση τους.

Πρέπει να σημειωθεί, σε ορισμένες περιπτώσεις, ότι οι επιτροπές καλούνται να εκφέρουν γνώμη σχετικά με φακέλους οι οποίοι δεν αποτελούν αντικείμενο σχεδίου πράξης παρά μόνο μετά μια ορισμένη προθεσμία (βλ. επίσης σημείο 3, στο κείμενο της έκθεσης). Κατά συνέπεια, υπάρχουν διαφορές μερικές φορές αισθητές μεταξύ του συνολικού αριθμού γνωμών και του αριθμού πράξεων που εγκρίθηκαν από την Ευρωπαϊκή Επιτροπή.

1. Επιχειρησεισ

Για 172 φακέλους συνολικά που υποβλήθηκαν για τις διαβουλεύσεις, οι 31 επιτροπές της Γενικής Διεύθυνσης Επιχειρήσεις εξέφρασαν 345 ευνοϊκές γνώμες κατά τις διάφορες διαδικασίες, κατά τις οποίες η Επιτροπή ενέκρινε 50 πράξεις. Οι δύο δυσμενείς γνώμες σ' αυτόν τον τομέα πολιτικής εγκρίθηκαν (κατά τη ρυθμιστική διαδικασία) από τη Μόνιμη Επιτροπή Κτηνιατρικών Φαρμάκων. Αφορούν δύο σχέδια εφαρμογής μέτρων (αρχικά σχέδια κανονισμών της Επιτροπής) για την τροποποίηση των παραρτημάτων Ι και ΙΙΙ του κανονισμού (ΕΟΚ) ΑΡΙΘ. 2377/90 για τον καθορισμό κοινοτικής διαδικασίας για τη θέσπιση των μέγιστων ορίων καταλοίπων κτηνιατρικών φαρμάκων στα τρόφιμα ζωικής προέλευσης και σχετικά με τους περιορισμούς στη χρήση δύο ομάδων ορμονών [28]. Το Συμβούλιο απέρριψε μια πρόταση που του υποβλήθηκε στις 22 Ιανουαρίου 2002. ο άλλος κανονισμός εγκρίθηκε από το Συμβούλιο ως κανονισμός (ΕΚ) ΑΡΙΘ. 2584/2001 του Συμβουλίου της 19ης Δεκεμβρίου 2001 [29]

[28] COM(2001) 627 τελικό. Οι δύο ομάδες ορμονών είναι προγεστερόνη και Norgestomet (βλ. COM(2001) 627 (01) και Chlormadinone, οξικό άλας Flugestone και Altrenogest (βλ. COM(2001) 627 (02).

[29] ΕΕ L 345 της 29.12.2001, σελ. 7 (σχετικά με Chlormadinone, οξικό άλας Flugestone και Altrenogest).

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2. Απασχόληση και Κοινωνικές Υποθέσεις

Από ένα σύνολο 32 φακέλων που υποβλήθηκαν προς διαβούλευση, οι 7 επιτροπές της ΓΔ Απασχόληση και Κοινωνικές Υποθέσεις εξέφεραν 25 (ευνοϊκές) γνώμες στο πλαίσιο της διαδικασίας διαχείρισης, ακολουθούμενη από 25 πράξεις που ενέκρινε η Ευρωπαϊκή Επιτροπή σ' αυτό τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3 Γεωργια (AGRI)

Σε συνολικά 1984 φακέλους που υποβλήθηκαν για διαβουλεύσεις, οι 29 επιτροπές της Γενικής Διεύθυνσης AGRI εξέφεραν για 1453 (ευνοϊκή) γνώμη και για 99 δήλωσαν "απουσία γνώμης". Δεδομένου ότι 2 περιπτώσεις "απουσίας γνώμης" παρατηρήθηκαν στα πλαίσια μιας ρυθμιστικής επιτροπής, εκείνες οι δύο προτάσεις παραπέμφθηκαν στο Συμβούλιο. Οι υπόλοιπες 1550 πράξεις εγκρίθηκαν από την Επιτροπή.

Δύο προσφυγές στο Συμβούλιο αναφέρονται για τη ρυθμιστική επιτροπή την αρμόδια για την προστασία των γεωγραφικών ενδείξεων και των προσδιορισμών προέλευσης των γεωργικών προϊόντων και των τροφίμων. Η επιτροπή ψήφισε "απουσία γνώμης" όσον αφορά την εγγραφή της προστασίας του Προσδιορισμού Προέλευσης (PDO) του προϊόντος "Salamini italiani alla cacciatora". Δεδομένου ότι το Συμβούλιο δεν έχει εκδόσει γνώμη ούτε έχει ψηφίσει κατά της πρότασης της Επιτροπής εντός της περιόδου των τριών μηνών, η Επιτροπή ενέκρινε το προτεινόμενο μέτρο (κανονισμός (ΕΚ) αριθ. 1778/2001 της Επιτροπής της 7ης Σεπτεμβρίου 2001 [30] που συμπληρώνει το παράρτημα του κανονισμού (ΕΚ) αριθ.1107/96 σχετικά με την εγγραφή των γεωγραφικών ενδείξεων και των προσδιορισμών προέλευσης κατά τη διαδικασία που καθορίζεται στο άρθρο 7 του κανονισμού (ΕΟΚ) αριθ.2081/92 του Συμβουλίου).

[30] ΕΕ L 240, 08.09.2001, σελ. 6.

Η άλλη "απουσία γνώμης" αφορά την εγγραφή της προστασίας της Γεωγραφικής Ένδειξης (PGI) "Bayerisches". Το Συμβούλιο ενέκρινε την πρόταση της Επιτροπής (κανονισμοί (ΕΚ) αριθ.1347/2001 του Συμβουλίου της 28ης Ιουνίου 2001 [31] που συμπληρώνει το παράρτημα του κανονισμού (ΕΚ) αριθ.1107/96 της Επιτροπής σχετικά με την εγγραφή των γεωγραφικών ενδείξεων και των προσδιορισμών προέλευσης κατά τη διαδικασία του άρθρου 17 του κανονισμού (ΕΟΚ) αριθ.2081/92 του Συμβουλίου).

[31] ΕΕ L 182, 05.07.2001, σελ. 3.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

4. Μεταφορεσ/Ενεργεια/Διευρωπαϊκα δικτυα (TREN)

Από ένα σύνολο 111 φακέλων οι οποίοι απετέλεσαν αντικείμενο διαβούλευση για διάφορα προτεινόμενα μέτρα εφαρμογής, οι 30 επιτροπές στον τομέα αυτό εξέφεραν 15 ευνοϊκές γνώμες στο πλαίσιο της διαδικασίας διαχείρισης, 49 στο πλαίσιο της διαδικασίας ρύθμισης και μία στο πλαίσιο της διαδικασίας Διαβούλευσης . Καμία κανονιστική πράξη δεν εκδόθηκε από την Ευρωπαϊκή Επιτροπή στον τομέα αυτό στη διάρκεια του έτους. Κατά τη διάρκεια του έτους η Επιτροπή ενέκρινε τριάντα εννιά νομοθετικές πράξεις σ' αυτόν τον τομέα. Η μια περίπτωση που παραπέμφθηκε στο Συμβούλιο ήταν ο κανονισμός (ΕΚ) N° 1360/2002 της Επιτροπής της 13ης Ιουνίου 2002 για την προσαρμογή στην τεχνική πρόοδο του έβδομου κανονισμού (ΕΟΚ) αριθ. 3821/85 του Συμβουλίου φορά σχετικά με τον εξοπλισμό καταγραφής στις οδικές μεταφορές. [32] Η Επιτροπή εξέδωσε τον κανονισμό όταν, μετά από μια περίοδο τριών μηνών, δεν εκδόθηκε γνώμη από την επιτροπή που συστάθηκε κατά το άρθρο 18 του κανονισμού (ΕΟΚ) αριθ. 3821/85 (κατά τη διαδικασία ρύθμισης), και το Συμβούλιο δεν έλαβε καμία θέση.

[32] ΕΕ L 207 των 5.8.2002, σελ. 1.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

5. Περιβαλλον

Από ένα σύνολο 127 φακέλων που υποβλήθηκαν προς διαβούλευση, οι 36 επιτροπές της ΓΔ Περιβάλλον εξέφεραν 112 ευνοϊκές γνώμες στο πλαίσιο της διαδικασίας διαχείρισης και ρύθμισης και ακολούθως η Επιτροπή ενέκρινε 41 πράξεις. Εκδόθηκαν 9 δυσμενείς γνώμες.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

6. Ερευνα

Από ένα σύνολο 144 φακέλων που υποβλήθηκαν προς διαβούλευση, οι 7 επιτροπές της ΓΔ Έρευνα εξέφεραν 144 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε συνολικά 144 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

7. Κοινωνια τησ Πληροφοριασ

Από ένα σύνολο 90 φακέλων που υποβλήθηκαν προς διαβούλευση, οι 10 επιτροπές της ΓΔ Κοινωνία της Πληροφορίας εξέφεραν 6 ευνοϊκές γνώμες στο πλαίσιο της διαδικασίας διαχείρισης και 45 στο πλαίσιο της διαδικασίας ρύθμισης. Η Επιτροπή ενέκρινε συνολικά 35 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

8. ΑΛΙΕΙΑ

Από ένα σύνολο 51 φακέλων που υποβλήθηκαν προς διαβούλευση, οι 3 επιτροπές της ΓΔ Αλιεία εξέφεραν 18 ευνοϊκές γνώμες κατά τη διαδικασία διαβούλευσης και 29 κατά τη διαδικασία διαχείρισης. Η Επιτροπή ενέκρινε συνολικά 47 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

9. Εσωτερικη Αγορα

Από ένα σύνολο 61 φακέλων που υποβλήθηκαν προς διαβούλευση, οι 10 επιτροπές της ΓΔ Εσωτερική Αγορά εξέφεραν 3 ευνοϊκές γνώμες στο πλαίσιο της διαδικασίας διαχείρισης, 1 στο πλαίσιο της διαδικασίας διαβούλευσης και 1 στο πλαίσιο της διαδικασίας ρύθμισης. Έξι περιπτώσεις αποτέλεσαν αντικείμενο πράξεων που εγκρίθηκαν από την Επιτροπή.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

10. Περιφερειακή πολιτική

Από ένα σύνολο 193 φακέλων που υποβλήθηκαν προς διαβούλευση, οι 2 επιτροπές της ΓΔ Περιφερειακή Πολιτική εξέφεραν 102 ευνοϊκές γνώμες στο πλαίσιο της διαδικασίας διαχείρισης και 91 στο πλαίσιο της διαδικασίας διαβούλευσης. Η Ευρωπαϊκή Επιτροπή ενέκρινε 3 νομοθετικές πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

11. Δημοσιονομική και τελωνειακή ένωση

Από ένα σύνολο 562 φακέλων που υποβλήθηκαν προς διαβούλευση, οι 9 επιτροπές της ΓΔ Δημοσιονομική και Τελωνειακή Ένωση εξέφεραν 65 ευνοϊκές γνώμες. Η Επιτροπή ενέκρινε 57 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

12. Εκπαίδευση και πολιτισμός

Από ένα σύνολο 128 φακέλων που υποβλήθηκαν προς διαβούλευση, οι 6 επιτροπές της ΓΔ Εκπαίδευση και Πολιτισμός εξέφεραν 71 ευνοϊκές γνώμες στο πλαίσιο της διαδικασίας διαχείρισης και 16 στο πλαίσιο της διαδικασίας διαβούλευσης. Η Επιτροπή ενέκρινε 16 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

13. Υγεία και προστασία των καταναλωτών

Από ένα σύνολο 1138 φακέλων που υποβλήθηκαν προς διαβούλευση, οι επιτροπές της ΓΔ Υγεία και Προστασία των Καταναλωτών εξέφεραν 332 ευνοϊκές γνώμες στο πλαίσιο της διαδικασίας ρύθμισης, 2 στο πλαίσιο της διαδικασίας διακείρισης και 55 στο πλαίσιο της διαδικασίας διαβούλευσης. Η Επιτροπή ενέκρινε 329 πράξεις.

Έγιναν δύο προσφυγές στο Συμβούλιο όσον αφορά τη Μόνιμη Επιτροπή Ζωοτροφών (σύμφωνα με τη ρυθμιστική διαδικασία). Η Επιτροπή ψήφισε "απουσία γνώμης" όσον αφορά την απόσυρση της έγκρισης ορισμένων πρόσθετων ουσιών στις ζωοτροφές. Δεδομένου ότι το Συμβούλιο δεν υιοθέτησε ή δεν ψήφισε κατά της πρότασης κανονισμού της Επιτροπής [33], η Επιτροπή ενέκρινε το προτεινόμενο μέτρο (κανονισμός (ΕΚ) N° 2205/2001 της Επιτροπής της 14ης Νοεμβρίου 2001 που τροποποιεί την οδηγία του Συμβουλίου 70/524/EOK σχετικά με τις πρόσθετες ουσίες στις ζωοτροφές όσον αφορά την απόσυρση της έγκρισης ορισμένων πρόσθετων ουσιών) [34]. Μια άλλη "απουσία γνώμης" αφορούσε ανεπιθύμητες ουσίες και προϊόντα (μέγιστα όρια για τις διοξίνες και τα φουράνια σε διάφορες υλικά και ζωοτροφές τροφών). Το Συμβούλιο ενέκρινε την πρόταση οδηγίας της Επιτροπής [35] ως οδηγία του Συμβουλίου 2001/102/EK της 27ης Νοεμβρίου 2001 για την τροποποίηση της οδηγίας 1999/29/EK για τις ανεπιθύμητες ουσίες και προϊόντα στη ζωική διατροφή [36].

[33] COM(2001) 450 τελικό.

[34] ΕΕ L 297, 15.11.2001, σελ. 3.

[35] COM(2001) 493 τελικό.

[36] ΕΕ L 6, 10.1.2002, σελ. 45.

Υποβλήθηκαν δύο ακόμη προσφυγές στο Συμβούλιο σχετικά με τη Μόνιμη Κτηνιατρική Επιτροπή (σύμφωνα με τη ρυθμιστική διαδικασία). Στην πρώτη περίπτωση η Επιτροπή δεν εξέφερε γνώμη σχετικά με το σχέδιο κανονισμού της Επιτροπής για τον καθορισμό των μεταβατικών μέτρων για να επιτραπεί η αλλαγή στον κανονισμό του Ευρωπαϊκού Κοινοβουλίου και του Συμβουλίου (ΕΚ) N° 999/2001 για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών και την τροποποίηση των παραρτημάτων VII και ΧΙ αυτού. Καθόσον το Συμβούλιο δεν ενέκρινε μέτρα, ούτε αντέκρουσε την πρόταση, η Επιτροπή είχε δικαίωμα τελικά να εγκρίνει τα μέτρα ως κανονισμό (ΕΚ) N° 1326/2001 της Επιτροπής της 29ης Ιουνίου 2001 [37]. Ομοίως, στην άλλη περίπτωση, το Συμβούλιο δεν είχε ενεργήσει μέσα στο απαραίτητο χρονικό πλαίσιο όσον αφορά το σχέδιο απόφασης της Επιτροπής σχετικά με το συνολικό ποσό κοινοτικής ενίσχυσης για την εξόντωση της κλασσικής πανώλης των χοίρωνστις Κάτω Χώρες το 1998 που υποβλήθηκε ενώπιόν του, ούτε εξέδωσε ευνοϊκή άποψη δεδομένου ότι η επιτροπή δεν είχε εκφέρει μια γνώμη. Συνεπώς, η Επιτροπή εξέδωσε την απόφαση της 17ης Οκτωβρίου 2001 [38].

[37] ΕΕ L 177, 30.6.2001, σελ. 60.

[38] ΕΕ L 277, 20.10.2001, σελ..28.

Υποβλήθηκε προσφυγή στο Συμβούλιο για τη Μόνιμη Επιτροπή Τροφίμων. Ένα σχέδιο μέτρου της Επιτροπής για τη μείωση της παρουσίας διοξινών και PCBs στα τρόφιμα δεν έτυχε ευνοϊκής γνώμης (σύμφωνα με τη ρυθμιστική διαδικασία) από την επιτροπή και υποβλήθηκε στο Συμβούλιο [39], το οποίο ενέκρινε το μέτρο ως κανονισμό (ΕΚ) N° 2375/2001 του Συμβουλίου της 29ης Νοεμβρίου 2001 για την τροποποίηση του κανονισμού (ΕΚ) αριθ. 466/2001 της Επιτροπής για τον καθορισμό μέγιστων τιμών ανοχής για ορισμένες προσμείξεις στα τρόφιμα. [40].

[39] COM(2001) 495 τελικό.

[40] ΕΕ L 321, 6.12.2001, σελ. 1.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

14. Δικαιοσύνη και εσωτερικές υποθέσεις

Από ένα σύνολο 32 φακέλων που υποβλήθηκαν προς διαβούλευση, οι 5 επιτροπές της ΓΔ Δικαιοσύνη και Εσωτερικές Υποθέσεις εξέφεραν ένα σύνολο 21 (ευνοϊκών) γνωμών κατά τη διαδικασία διαβούλευσης και 1 κατά τη διαδικασία διαχείρισης. Η Επιτροπή ενέκρινε 18 πράξεις.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

15. Εξωτερικεσ Σχεσεισ

Από ένα σύνολο 4 φακέλων που υποβλήθηκαν προς διαβούλευση, οι 2 επιτροπές της ΓΔ Εξωτερικές Σχέσεις εξέφεραν 2 ευνοϊκές γνώμες (1 στο πλαίσιο της διαδικασίας διαβούλευσης και 1 στο πλαίσιο της διαδικασίας διαχείρισης). Η Επιτροπή ενέκρινε 2 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

16. Εμποριο

Από ένα σύνολο 122 φακέλων που υποβλήθηκαν προς διαβούλευση, οι 11 επιτροπές της ΓΔ Εμπόριο εξέφεραν 35 ευνοϊκές γνώμες στο πλαίσιο της διαδικασίας ρύθμισης και 4 στο πλαίσιο της διαδικασίας διασφάλισης. Η Επιτροπή ενέκρινε 37 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

17. Διευρυνση

Από ένα σύνολο 105 φακέλων που υποβλήθηκαν προς διαβούλευση, οι 2 επιτροπές της ΓΔ Διεύρυνση εξέφεραν 58 ευνοϊκές γνώμες στο πλαίσιο της διαδικασίας διαχείρισης και 1 στο πλαίσιο της διαδικασίας διασφάλισης. H Ευρωπαϊκή Επιτροπή ενέκρινε 67 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

18. Υπηρεσια Ευρωπαϊκησ Βοηθειασ και Συνεργασιασ (συμπεριλαμβανει την πρωην Υπηρεσια Αναπτυξησ)

Από ένα σύνολο 229 φακέλων που υποβλήθηκαν προς διαβούλευση, οι 8 επιτροπές αυτής της ΓΔ εξέφεραν 142 ευνοϊκές γνώμες στο πλαίσιο της διαδικασίας διαχείρισης. H Ευρωπαϊκή Επιτροπή ενέκρινε 152 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

19. Ανθρωπιστικη Βοηθεια (ECHO)

Από ένα σύνολο 81 φακέλων που υποβλήθηκαν προς διαβούλευση, η επιτροπή Ανθρωπιστικής Βοήθειας εξέφερε 39 ευνοϊκές γνώμες στο πλαίσιο της διαδικασίας διαχείρισης. Η Επιτροπή ενέκρινε 39 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

20. Ευρωστατ

Από ένα σύνολο 107 φακέλων που υποβλήθηκαν προς διαβούλευση, οι 6 επιτροπές της ΓΔ Ευρωστάτ εξέφεραν 1 ευνοϊκή γνώμη στο πλαίσιο της διαδικασίας διαβούλευσης, 12 ευνοϊκές γνώμες στο πλαίσιο της διαδικασίας διαχείρισης και 5 ευνοϊκές γνώμες στο πλαίσιο της διαδικασίας ρύθμισης. Η Επιτροπή ενέκρινε 17 πράξεις σ' αυτόν τον τομέα.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

21. Προϋπολογισμοσ

Η μόνη επιτροπή της ΓΔ Προϋπολογισμός - Ίδιοι πόροι - μελέτησε 35 φακέλους χωρίς να εκφέρει επίσημη γνώμη.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

22. Ευρωπαϊκος Οργανισμος Καταπολεμησης της Απατης (OLAF)

Οι δραστηριότητες της μόνης επιτροπής του Οργανισμού για την Καταπολέμηση της Απάτης αφορούσαν την εφαρμογή και το συντονισμό λειτουργικών δραστηριοτήτων σε κοινοτικό επίπεδο.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>